Publication: Magyar Közlöny
Issue: MK-2003-134 (Year: 2003, Number: 134)
Era: 1990-2004
Section: 1992. évi XXXVIII. törvény (a továbbiakban: Áht.)
Paragraph Index: 191

(20) Az Áht. 109/K. §-ának (9) bekezdése helyébe a következõ rendelkezés lép: „(9) A kötelezõ és önként vállalt önkormányzati feladatok ellátásának elõsegítése, valamint a foglalkoztatási, a szociális, a sport-, a gazdaság- és a területfejlesztési célkitûzések megvalósítása érdekében a kincstári vagyongazdálkodás céljaira feleslegessé vált, kincstári vagyonkörbe tartozó ingatlanok ingyenesen önkormányzati tulajdonba adhatók. Az erre vonatkozó igényt a képviselõ-testület határozatáról készített kivonattal kell bejelenteni. A tulajdonba adásról — a vagyonkezelõ felügyeletét ellátó szerv vezetõjének, valamint a 109/I. § (1) bekezdésében meghatározott vagyonkörre nézve a védettség jellege szerint illetékes miniszter egyetértése esetén és a KVI javaslata alapján — a kincstári vagyonért felelõs miniszter elõterjesztése alapján a Kormány dönt. A tulajdonjog átruházásáról a KVI és az önkormányzat szerzõdésben állapodik meg. E bekezdés rendelkezései nem alkalmazhatók azokra az ingatlanokra, melyek önkormányzatoknak történõ átadására külön törvényben foglalt feltételek és eljárásrend irányadó.”

Source: https://magyarkozlony.hu/hivatalos-lapok/4773ea6db4896629eb6c6720ab2b5d6b1cec16dd/dokumentumok/f27a63db41f2b92c53392284b92c590f8963d4ff/letoltes